Formula–1-es pályafutását a Minardinál kezdte 1999-ben tesztpilótaként, majd 2000-ben ugyanitt kapott versenyzői állást. Ebben az évben a csapattársa Marc Gené lett. Mazzacane bemutatkozása átlagosra sikeredett. Első versenyén kiesett váltóhiba miatt, majd Brazíliában 10. lett. Alighanem a szezon legjobb versenye számára a német nagydíj volt, ahol a 11. helyen végzett, megelőzve csapattársát, Genét. Mazzacane az év végi összetettben 21. lett, emellett ő teljesítette a 3. legtöbb kilométert az egész mezőnyből, vagyis elég megbízható versenyzőnek bizonyult.